৬.০ মাত্রার তীব্র ভূমিকম্পে কেঁপে উঠল জাপান!

ওয়েব ডেস্ক : শনিবার গভীর রাতে ভয়াবহ ভূমিকম্প (Earthquake) হল জাপানে (Japan)। রিখটার স্কেলে এই কম্পনের মাত্রা ছিল ৬.০। জানা গিয়েছে, জাপানের হনসু অঞ্চলের উপকূলবর্তী এলাকায় এই ভূমিকম্পের কেন্দ্রস্থল। এই কম্পনের জেরে একাধিক বাড়িতে ফাটল দেখা দিয়েছে। তবে কোনও প্রাণহানি হয়নি বলে খবর।

জার্মান রিসার্চ সেন্টার ফর জিওসায়েন্সেস এবং ন্যাশনাল সেন্টার ফর সিসমোলজি জানিয়েছে, হনসু অঞ্চলের উপকূলবর্তী এলাকায় হয়ে যাওয়া এই ভূমিকম্পটির (Earthquake) উৎপত্তি স্থল ছিল মাটির নীচে ৫০ কিলোমিটার গভীরে। টেকটনিক প্লেটের ঘর্ষণের কারণে এই কম্পন হয়। সূত্রের খবর, এই কম্পনের কারণে উপকূলবর্তী এলাকায় একাধিক বাড়িতে ফাটল দেখা দিয়েছে। তবে কোনও ধরণের প্রাণহানি বা বড় ক্ষয়ক্ষতি হয়নি।

আরও খবর : যান্ত্রিক ত্রুটি! দুর্ঘটনা এড়াল বোয়িং ৭৮৭-৮ ড্রিমলাইনার বিমান

এই কম্পনের পরেই উপকূলবর্তী এলাকাগুলি থেকে মানুষদেরকে সরিয়ে আনা হয়। জারি করা হয় সুনামি (Tsunami) সতর্কতাও। তরে পরে সেই সতর্কতা তুলে নেওয়া হয়। প্রসঙ্গত, জাপান (Japan) ভৌগলিকভাবে প্রশান্ত মহাসাগরের ‘রিং অফ ফায়ার’-এর অন্তর্গত। য়ার কারণে এই দেশে বার বার ভূমিকম্প হতে দেখা যায়। তবে কম মাত্রার ভূমিকম্পে তেমন ক্ষক্ষতির সম্ভাবনা থাকে না। কিন্তু ৬ মাত্রার ভূমিকম্প কিছু সময়ের জন্য উদ্বেগের সৃষ্টি করেছিল।

উল্লেখ্য, গত বছরের ১ জানুয়ারি জাপানে ইশিকাওয়াতে ভয়াবহ ভূমিকম্প (Earthquake) হয়েছিল। সেই কারণে প্রাণ হারিয়েছিলেন বহু মানুষ। অন্যদিকে গত কয়েক দশকে বেশ কয়েকবার ভয়াবহ ভূমিকম্পে কেঁপে উঠেছে জাপান। কোটি কোটি টাকার সম্পত্তির ক্ষয়ক্ষতি হয়েছে। নিহতও হয়েছেন বহু মানুষ।